Ons moet uitreik - www.bybelkennis.co.za
by Coen Slabber · Published 26/01/2015 · Updated 26/12/2014
A right knowledge of sin lies at the root of all saving Christianity. —J.C. Ryle
Ek staan onder 'n verpligting teenoor Grieke en nie-Grieke, teenoor ontwikkeldes en ongeleerdes, en daarom ook my begeerte om ook aan julle in Rome die evangelie te verkondig (Romeine 1:14 – 15)
David Platt sê dat dit nie genoeg is om net te gee nie – ons moet gaan – wanneer en hoe en waarheen God ons lei. Paulus sê dat hy onder 'n verpligting is om die evangelie aan alle mense te verkondig. Omdat hy die goeie nuus van dit wat God in Jesus Christus gedoen het, ken, moet hy hierdie nuus versprei.
Is dit – dat ons alles in ons vermoë moet doen om die evangelie te versprei – 'n werklikheid in ons harte? Hoekom sê Paulus vir ons in die boek Romeine dat ons moet uitgaan en diegene wat nog nie die evangelie ontvang het nie, bereik?
Hulle kennis van God is onvoldoende
Omdat, al weet hulle van God, hulle Hom nie as God eer en dank nie. Met hulle redenasies bereik hulle niks nie, en deur hulle gebrek aan insig, bly hulle in die duister (Romeine 1:21).
Die evangelie is kragtig genoeg om hulle te red
Ek skaam my nie oor die evangelie nie, want dit is 'n krag van God tot redding van elkeen wat glo, in die eerste plek die Jood, maar ook die nie-Jood (Romeine 1:16).
God se plan regverdig die opofferings van sy mense
Want elkeen wat die Naam van die Here aanroep, sal gered word. Maar hoe kan 'n mens Hom aanroep as jy nie in Hom glo nie? En hoe kan jy in Hom glo as jy nie van Hom gehoor het nie? En hoe kan jy van Hom hoor sonder iemand wat preek (Romeine 10:13 – 14).
Die Seun van God verdien die lof van alle mense
… om tot eer van sy Naam mense tot geloof en so tot gehoorsaamheid te bring (Romeine 1:5).
Ons kan nie die evangelie vir onsself hou nie. Dit is dié grootste nuus in die wêreld: mense kan met God deur geloof in Jesus Christus versoen word. Almal moet dit hoor. Ek het my eer daarin gestel om die evangelie te verkondig waar die mense nog nie van Christus gehoor het nie (Romeine 15:20). Paulus sê in werklikheid: Ek is dit verskuldig om Christus aan die nasies te verkondig. Hierdie is nie 'n opsie nie – dit is 'n verpligting.